Vallensbæk Stationstorv

**\* et godt sted at bo**

**Arbejdsnotat og referat fra**

afdelingsbestyrelsesmøde onsdag **den 18. april 2018 kl. 0930 - 1045**

Mødet blev holdt i fælleslokalet, Vallensbæk Stationstorv 3.

Referat: Peder 23.april 2018

Deltagere: Marianne, Jørgen B, Jørgen A, Gert og Peder

Under punktet Status igangværende og kommende projekter deltog Michael, Ejendomskontoret.

-----------------------------------------------------------------------------------------------------------------------------------------------

**Dagsorden:**

**F: Godkendelse af referat fra sidste møde.**

Arbejdsnotat og referat fra møde den 21. marts blev godkendt og underskrevet.

**F: Orientering fra formanden og følgende emner:**

Den 14. maj skal der laves filmoptagelse her på Stationstorvet og de tre andre afdelinger til en reklamefilm. Filmens varighed er 1 min og 20 sec.

Der er tidligere orienteret om, at formændene for de fire afdelinger sammen med Katja og Stig den 16. maj skal se på og gennemgå aftalen med KAB.

Derefter talte vi om genudlejning. Vi har en opgave helt tilbage fra november måned, som vi skal have klaret snart. Men først skal vi have vendt et par spørgsmål med Katja, herunder især den venteliste, som allerede eksisterer. Hvis den fortsat skal være gældende, så kan det tage lang tid inden vi får brug for boligtilbudsudvalg og kriterier for genudlejning. Peder følger op med Katja.

Derudover skal vi have afklaret proceduren for opnotering af beboere i huset. Det får Marianne og Peder snarest fundet ud af, så det kan meldes ud til evt. interesserede beboere.

Fra 25. maj gælder nye regler (EU-Persondataforordningen). De oplysninger, som vi har indsamlet er alene navn, adresse, telefonnummer, e-mailadresser.

Vi aftalte, at vi (Peder) udarbejder skema, hvor vi også tilføjer fødselsdato, som vi ber beboerne underskrive og dermed acceptere, at vi har registreret nævnte oplysninger. Omtaler det i næste Nyhedsbrev.

Status igangværende og kommende projekter sammen med Michael, Ejendomskontoret

Der var følgende kommentarer til skema:

Redebyggeri på parkeringsdæk, der er en løsning på vej. Det haster nu.

Vand i postkasser og støj, der er rekvireret tilbud på en løsning, især mod vand.

Storskrald blev drøftet, der er ikke en oplagt løsning, da vi ikke har plads til rådighed. Vi prøver os lidt frem, fx låne en trailer, hver anden måned, hvor beboerne inden for et kort tidsrum kan aflevere. Muligvis kan EK også hente storskrald hos os efter aftale. Behovet vurderes ikke til at være stort, det er mest de få beboere uden bil, som har problemet med selv at aflevere på genbrugsstationen.

Ny dør til garderobe/gæsteværelse med lås er bestilt, levering om nogle uger.

Projekt klar glas er godkendt af kommunen og Gert gør klar til orienteringsmøde og opsamling på ønsker, hvem ønsker hvad ?

Vi skal huske råderet - er sendt til KAB, Susanne.

Inddækning af altaner er tæt på at gå igang. Alle interesserede har efter bestyrelsesmødet underskrevet accept og aftale om betaling. Inden Sct. Hans skulle der gerne være 11 stk. inddækninger sat op. (Optimister tager fejl, men lever længere og har det sjovere.)

Blødtvandsanlæg er sat i ordre, men vi mangler endelig dato fra Peter. Han bliver rykket, igen igen. Højstrupparken har udsat deres etablering af blødtvandsanlæg. Vi fastholder, at vi går i gang så hurtigt som muligt.

Klima, luftfugtighed, Gert har sendt oversigt til Peter L, er anlæget forkert indreguleret, eller hvad sker der. Gert følger op.

Opstartmøde 1-års gennemgang. Mandag den 16. maj var der opstartmøde for 1-årsgennemgang. Peder og Michael deltog på dette møde. Deadline for udbedring af fejl og mangler udendørs og byggeriet blev aftalt til 15. juni, for boliger gennemføres 1-års gennemgang i uge 20, som starter med den 14. maj. Direktøren fra NJ Gruppen havde en positiv holdning og gav udtryk for, at det der skal bringes i orden, det bliver lavet.

Byggeskadefondens rapport blev gennemgået og kommenteret. Mange forhold handlede om manglende dokumentation og beskrivelse.

Direktøren fra NJ stillede krav om, at der var en repræsentant fra bygherren med ved 1-års gennemgang, så der kunne træffes beslutning om, hvilke forhold NJ Gruppen var pligtig til at udbedre, og hvilke forhold, som fortsat er på listen, men som beboerne ikke hæfter for.

Servicerammer - samarbejde med drift blev drøftet. Vi er ikke nået så langt med beskrivelse, vi er faktisk ikke begyndt endnu. Michael foreslog, at vi tager det op med Peter, men først følger udviklingen i en periode, fx 6 måneder. Umiddelbart anslog Michael det ugentlige forbrug af tid til ca. 10 timer om ugen.

F: Aktuelle punkter sendt til formanden

ingen

F: Næste møde

Blev aftalt til 30. maj, da formanden er på ferie den 23. maj.

F: Eventuelt

Kalender

Mandag 28. maj kl. 16.00 Organisationsbestyrelsesmøde i KAB/Peder

*Onsdag 30. maj kl. 10 - 12 Afdelingsbestyrelsesmøde VST*

Mandag 25. juni kl. 17.00 Repræsentantskabsmøde i ROS/Peder og Gert

*Onsdag 22. august kl. 10 - 12 Afdelingsbestyrelsesmøde VST*

Onsdag 19. september Afdelingsmøde Vallensbæk Stationstorv

Mandag 24. september kl. 16. 00 Organisationsbestyrelsesmøde i HØJ/Peder

Mandag 10. december kl. 16.00 Organisationsbestyrelsesmøde i HØJ/Peder

Vallensbæk, den 23. april 2018

Peder

Godkendt den xx. maj 2018

Marianne Johansen Gert Ehrhorn Jørgen Bresson

Jørgen Anthoni Peder Christian Kornum